CELEX: 32019R0828
Language: lt
Date: 2019-03-14 00:00:00
Title: 2019 m. kovo 14 d. Komisijos deleguotasis reglamentas (ES) 2019/828, kuriuo dėl vitamino D kiekio pradinio maitinimo kūdikių mišiniuose ir eruko rūgšties kiekio pradinio ir tolesnio maitinimo kūdikių mišiniuose reikalavimų iš dalies keičiamas Deleguotasis reglamentas (ES) 2016/127 (Tekstas svarbus EEE.)

23.5.2019   
               
               
                  LT
               
               
                  Europos Sąjungos oficialusis leidinys
               
               
                  L 137/12
               
            
         KOMISIJOS DELEGUOTASIS REGLAMENTAS (ES) 2019/828
         2019 m. kovo 14 d.
         kuriuo dėl vitamino D kiekio pradinio maitinimo kūdikių mišiniuose ir eruko rūgšties kiekio pradinio ir tolesnio maitinimo kūdikių mišiniuose reikalavimų iš dalies keičiamas Deleguotasis reglamentas (ES) 2016/127
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. birželio 12 d. Europos Parlamento ir Tarybos reglamentą (ES) Nr. 609/2013 dėl kūdikiams ir mažiems vaikams skirtų maisto produktų, specialiosios medicininės paskirties maisto produktų ir viso paros raciono pakaitalų svoriui kontroliuoti ir kuriuo panaikinami Tarybos direktyva 92/52/EEB, Komisijos direktyvos 96/8/EB, 1999/21/EB, 2006/125/EB ir 2006/141/EB, Europos Parlamento ir Tarybos direktyva 2009/39/EB ir Komisijos reglamentai (EB) Nr. 41/2009 ir (EB) Nr. 953/2009 (1), ypač į jo 11 straipsnio 2 dalį,
         kadangi:
         
                     (1)
                  
                  
                     Komisijos deleguotuoju reglamentu (ES) 2016/127 (2) nustatytos, be kita ko, pradinio ir tolesnio maitinimo kūdikių mišinių sudėties ir šių mišinių ženklinimo taisyklės;
                  
               
                     (2)
                  
                  
                     Deleguotajame reglamente (ES) 2016/127 nustatytas konkretus vitamino D kiekis pradinio maitinimo kūdikių mišiniuose – 2–3 μg/100 kcal;
                  
               
                     (3)
                  
                  
                     išreikštas susirūpinimas dėl to, kad kai kurie kūdikiai, suvartojantys didelį kiekį mišinio, kuriame yra 3 μg/100 kcal vitamino D, kartu su papildomai duodamu vitaminu D gali gauti tokį vitamino D kiekį, kuris kelia pavojų saugai. Siekdama užtikrinti aukščiausią kūdikių apsaugos lygį Komisija paprašė Europos maisto saugos tarnybos (toliau – Tarnyba) įvertinti kūdikių maitinimo mišiniais, kuriuose yra 3 μg/100 kcal vitamino D, saugą;
                  
               
                     (4)
                  
                  
                     2018 m. birželio 28 d. mokslinėje nuomonėje dėl vitamino D leidžiamo kiekio kūdikių maiste viršutinės ribos atnaujinimo (3) Tarnyba padarė išvadą, kad pradinio maitinimo kūdikių mišinių, kuriuose yra 3 μg/100 kcal vitamino D, vartojimas gali lemti tai, kad kai kurie kūdikiai iki 4 mėnesių amžiaus, maitinami vien tokiu mišiniu, vitamino D suvartos daugiau nei leidžiamo kiekio viršutinė riba;
                  
               
                     (5)
                  
                  
                     nuomonėje taip pat padaryta išvada, kad maitinant kūdikius vien pradinio maitinimo kūdikių mišiniais, kuriuose vitamino D kiekis neviršija 2,5 μg/100 kcal, su mišiniu gaunamas vitamino D kiekis neturėtų viršyti didžiausio leidžiamo kiekio. Remiantis ta nuomone didžiausias leidžiamas vitamino D kiekis pradinio maitinimo kūdikių mišiniuose pagal Deleguotąjį reglamentą (ES) 2016/127 turėtų būti sumažintas iki 2,5 μg/100 kcal pagal Reglamento (ES) Nr. 609/2013 6 straipsnį ir 9 straipsnio 1–4 dalis;
                  
               
                     (6)
                  
                  
                     didžiausias leidžiamas eruko rūgšties kiekis pradinio ir tolesnio maitinimo kūdikių mišiniuose nustatytas Deleguotajame reglamente (ES) 2016/127;
                  
               
                     (7)
                  
                  
                     Tarnyba priėmė mokslinę nuomonę dėl eruko rūgšties pašaruose ir maiste (4). Toje nuomonėje padaryta išvada, kad su maistu suvartojamo šios medžiagos kiekio 95-oji procentilė buvo didžiausia kūdikių ir mažų vaikų grupėje, o tai gali reikšti riziką jaunų individų organizmui dėl didelio eruko rūgšties poveikio;
                  
               
                     (8)
                  
                  
                     atsižvelgiant į nuomonės išvadas yra tikslinga sumažinti didžiausią leidžiamą eruko rūgšties kiekį pradinio ir tolesnio maitinimo kūdikių mišiniuose;
                  
               
                     (9)
                  
                  
                     Deleguotojo reglamento (ES) 2016/127 I ir II priedai turėtų būti atitinkamai iš dalies pakeisti,
                  
               PRIĖMĖ ŠĮ REGLAMENTĄ:
         
            1 straipsnis
            Deleguotojo reglamento (ES) 2016/127 I ir II priedai iš dalies keičiami pagal šio reglamento priedą.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 14 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 181, 2013 6 29, p. 35.
         
         
            (2)  2015 m. rugsėjo 25 d. Komisijos deleguotasis reglamentas (ES) 2016/127, kuriuo Europos Parlamento ir Tarybos reglamentas (ES) Nr. 609/2013 papildomas specialiaisiais pradinio ir tolesnio maitinimo kūdikių mišinių sudėties ir informacijos apie juos teikimo reikalavimais ir su kūdikių bei mažų vaikų maitinimu susijusios informacijos teikimo reikalavimais (OL L 25, 2016 2 2, p. 1).
         
            (3)  EFSA Journal 2018; 16(8):5365, 118 pp.
         
            (4)  EFSA Journal 2016;14(11):4593, p. 173.
      
      
         
            PRIEDAS
            Deleguotojo reglamento (ES) 2016/127 I ir II priedai iš dalies keičiami taip:
            
                        1.
                     
                     
                        I priedas iš dalies keičiamas taip:
                        
                                    a)
                                 
                                 
                                    11 punkte vitaminui D skirtas įrašas pakeičiamas taip:
                                    
                                                 
                                             
                                             
                                                100 kJ
                                             
                                             
                                                100 kcal
                                             
                                          
                                                Mažiausiai
                                             
                                             
                                                Daugiausiai
                                             
                                             
                                                Mažiausiai
                                             
                                             
                                                Daugiausiai
                                             
                                          
                                                „Vitaminas D (μg)
                                             
                                             
                                                0,48
                                             
                                             
                                                0,6
                                             
                                             
                                                2
                                             
                                             
                                                2,5“
                                             
                                          
                              
                                    b)
                                 
                                 
                                    5.3 punktas pakeičiamas taip:
                                    
                                                „5.3.
                                             
                                             
                                                Eruko rūgšties kiekis turi būti ne didesnis kaip 0,4 % viso riebalų kiekio.“
                                             
                                          
                              
                  
                        2.
                     
                     
                        II priedo 4.3 punktas pakeičiamas taip:
                        
                                    „4.3.
                                 
                                 
                                    Eruko rūgšties kiekis turi būti ne didesnis kaip 0,4 % viso riebalų kiekio.“